Çalakîya roniştişî ya Amedî ya ke 19’ê Tebaxe ra nata vera xespkerdişê 3 şaredarîyanê bajaranê pîlan ê HDP’yî yena viraştene roja 18‘ine de ya.
Çalakîya ke sloganê xoverdayîşî berz benê, hemserekê Kongreya Cimatî ya Demokratîke (KCD) Berdan Ozturk û endamê Dîwanê Hemserekîye yê KCD’yî, palamenterê Partîya Şaran a Demokratîke (HDP)  Remzîye Tosûne,  Mûsa Farîsogullari, îmam Taşçier û Salîha Aydenîze, serekê Partîya Eciqnayeyan a Sosyalîste (ESP), yê Amedî Ramazan Demîrkaya, serekê Komeleya 78’an  ê Amedî Ganî Alkan, Mayê Haştîye, serekê pêroyî yê Partîya Komînîstî ya Kurdistanî (KKP) Sînan Çîftyurek û endamê partîye, hemşaredarê HDP’yî, aktîvîstê TJA û bi seyan kesî tewrê ci bîyî. Çalakîya ke saete 11.00 de ameye destpêkerdene û bi kursîyê serbestî dewam kena. 13.00 de do eşkerayîye bêro dayene. Ablûqaya polîsan zî sey tim dewam kena.
